text: Москва. В продължение на десетилетие Москва предупреждаваше Запада, че ще размести ракети в Калининградската област – и сега това ще бъде изпълнено. В руския ексклав е създадена инфраструктура за разгръщане на оперативно-тактическия комплекс „Искандер-М“, съобщи командирът на дислоцираната в региона 152-ра ракетна бригада Анатолий Городецкий, пише вестник „Ведомости“.
  От редакцията припомнят, че за първи път за разполагане на комплексите „Искандер-М“ в Калининградската област в отговор на разгръщането на американски противоракетни системи (ПРО) в Полша и в Чешката република в Москва се заговори през 2008 г., когато президентският пост заемаше Дмитрий Медведев. Към настоящия момент практически всички ракетни бригади на Сухопътните войски на Руската федерация разполагат с „Искандер-М“. Изключение правеше единствено Калининградската област.